मन में तनाव ही लड़ाइयों का है कारण: कल्पना बहन
भास्कर संवाददाता तपा|(बरनाला)
स्थानीयब्रह्मकुमारी आश्रम की तरफ से तीन दिवसीय राजयोग साधना कैंप का आयोजन अग्रवाल धर्मशाला में संचालिका बीके उषा बहन और मेडिकल विंग के को-आर्डिनेटर लेख राज शर्मा के नेतृत्व में शुरू हुआ है। जिसकी शुरुआत तपा के डीएसपी सुरिंदर शर्मा, डाॅ. नरेश बरनाला, पेम भूत, जनक राज गार्गी, डा लेख राज शर्मा, मैनेजर जगन नाथ और देव राज ने दीप प्रज्जवलित कर किया। इस मौके पर पटियाले से शान्ति दीदी, शालू दीदी, कैलाश दीदी और निशा दीदी विशेष तौर पर उपस्थित थीं। राजयोगनी ब्रह्मा कुमारी कल्पना बहन जी (माउंट आबू वाले) ने मानवीय जीवन में अशांति और तनाव से मुक्ति पाने सबंधित बोलते हुए बताया कि मानवीय तनाव का मुख्य कारण जाति, धर्म, पहनावा और भाषा है। जिसके कारण हर रोज संसार में तनाव बढ़ता जा रहा है। हमें इससे बचना चाहिए क्योंकि यह सब कुछ मानवीय शरीर के लिए है, जबकि जन्म के समय आत्मा का कोई धर्म, जाति, पहनावा या भाषा नहीं होती। जब शरीर बड़ा होकर धर्म, जाति, भाषा के कारण अलग -अलग श्रेणियों में बांटा जाता है तो मन और बुद्धि में तनाव पैदा हो जाता है, जो बहुत घातक सिद्ध होता है और बड़ी -बड़ी लड़ाईयों का कारण बन जाता है। उन्होंने कहा कि ब्रह्मा कुमारी विशवविद्याल्या का दावा है कि हम हथियारों के साथ विश्व में शांति कायम नहीं कर सकते, बल्कि शांति के साथ ही विश्व में शांति पैदा कर सकते हैं। उन्होंने कहा कि पंजाब में नशा भी परिवारों में तनाव पैदा कर रहा है, क्योंकि जिस परिवार का एक मेंबर भी नशे का सेवन करता है तो वह पूरे परिवार के सदस्यों के लिए चिंता का कारण बन जाता है और परिवार तनाव में रहने लगता है। उन्होंने बताया कि इसका समाधान मेडिटेशन (राज योग्य) है, जो ब्रह्मा कुमारी द्वारा चलाए जा रहे केन्द्रों पर मुफ्त सिखाया जाता है।
ब्रह्मकुमारी आश्रम तपा की तरफ से करवाए समागम का दृश्य।
धर्म
hin_Deva npi_Deva hin_Deva awa_Deva awa_Deva